CELEX: 52010PC0540
Language: lt
Date: 2010-10-04
Title: Pasiūlymas TARYBOS ĮGYVENDINIMO SPRENDIMAS kuriuo iš dalies keičiamas Sprendimas 2007/441/EB, leidžiantis Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio

|

52010PC0540

/* COM/2010/0540 final - NLE 2010/0269 */  Pasiūlymas TARYBOS ĮGYVENDINIMO SPRENDIMAS kuriuo iš dalies keičiamas Sprendimas 2007/441/EB, leidžiantis Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio  

	[pic] | EUROPOS KOMISIJA |Briuselis, 2010.10.4KOM(2010) 540 galutinis2010/0269 (NLE)PasiūlymasTARYBOS ĮGYVENDINIMO SPRENDIMASkuriuo iš dalies keičiamas Sprendimas 2007/441/EB, leidžiantis Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnioAIŠKINAMASIS MEMORANDUMASPASIūLYMO APLINKYBėS |Pasiūlymo pagrindas ir tikslai Pagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnio 1 dalį Taryba, remdamasi Komisijos pasiūlymu, gali vieningai leisti bet kuriai valstybei narei taikyti nuo tos direktyvos nuostatų nukrypstančias specialias priemones, kad būtų supaprastinta PVM rinkimo procedūra arba užkirstas kelias tam tikrų formų mokesčių slėpimui ar vengimui. 2010 m. vasario 18 d. Komisijos generalinio sekretoriato užregistruotu raštu Italijos Respublika paprašė leidimo toliau taikyti nukrypstančią priemonę dėl teisės į PVM, taikomo tam tikrų rūšių transporto priemonėms, atskaitą. Remdamasi Direktyvos 2006/112/EB 395 straipsnio 2 dalimi, 2010 m. liepos 13 d. raštu Komisija pranešė kitoms valstybėms narėms apie Italijos Respublikos prašymą. 2010 m. liepos 15 d. raštu Komisija pranešė Italijos Respublikai, kad turi visą prašymui įvertinti būtiną informaciją. |Bendrosios aplinkybės PVM direktyvos 168 straipsnyje nustatyta, kad apmokestinamasis asmuo turi teisę į PVM, mokėtino už apmokestinamiesiems sandoriams įsigytas prekes ir paslaugas, atskaitą. Be to, PVM direktyvos 26 straipsnio 1 dalies a punkte nurodyta, kad veiklai skirto turto dalį sudarančių prekių naudojimas privačiais tikslais laikytinas paslaugų teikimu už atlygį, jeigu PVM už šias prekes galėjo būti visiškai arba iš dalies atskaitytas. Todėl šia sistema užtikrinama, kad būtų apmokestinamas galutinis vartojimas, jeigu atitinkamas pirkimo PVM buvo iš pradžių atskaitytas. Variklinių transporto priemonių atveju kartais sunku ir tampa našta apmokestinamiesiems asmenims nustatyti ir nurodyti naudojimo verslo ar privačiais tikslais skirtumą, o mokesčių administratoriams – patikrinti, ar iš tikrųjų yra naudojama skirtingai. Kadangi daug transporto priemonių naudojamos ir vienu, ir kitu tikslu, mokesčiai gali būti slepiami dideliu mastu. Siekdama paprasčiau surinkti PVM ir kovoti su mokesčių slėpimu, Italijos Respublika paprašė Tarybos leidimo taikyti atskirą leidžiančią nukrypti priemonę, pagal kurią suteikiamas leidimas iki 40 % apriboti teisę į atskaitą[1], taikomą variklinėms kelių transporto priemonėms (išskyrus žemės ūkio arba miškų ūkio traktoriams, paprastai naudojamiems keleiviams arba kroviniams vežti keliais, kurių didžiausia leistina masė ne didesnė nei 3 500 kilogramų ir kuriose be vairuotojo sėdynės dar yra ne daugiau kaip aštuonios sėdynės), ir Taryba šį leidimą jai suteikė. Tačiau reikėtų pažymėti, kad šis apribojimas nebuvo taikomas tam tikrų kategorijų transporto priemonėms, kaip antai transporto priemonėms, kurios yra prekių atsargų dalis, vairuotojų rengimo mokyklose naudojamos mokymui, naudojamos nuomai arba išperkamajai nuomai, naudojamos prekybos atstovų, naudojamos kaip taksi. Be to, įmonėms nereikia skaičiuoti mokesčio už transporto priemonės naudojimą asmeniniais tikslais. Remdamasi minėto sprendimo 6 straipsniu Italijos Respublika pateikė to sprendimo taikymo pirmųjų dvejų metų ataskaitą, įskaitant procentinio apribojimo peržiūrą. Iš Italijos Respublikos ataskaitoje pateiktos informacijos matyti, kad, ypač atsižvelgiant į labai didelį mažų įmonių skaičių Italijos Respublikoje, apribojimas iki 40 % atitinka esamas aplinkybes, todėl yra tinkamas. Tačiau pratęstas galiojimo laikotarpis turėtų būti ribotas, kad būtų galima įvertinti, ar nepasikeitė aplinkybės, kuriomis pagrįsta leidžianti nukrypti priemonė. Todėl leidžiančios nukrypti priemonės taikymą siūloma pratęsti iki 2013 m. pabaigos ir paprašyti Italijos Respublikos pateikti naują ataskaitą, jeigu pasibaigus šiam terminui būtų numatoma pateikti naują prašymą dėl partęsimo. Šis sprendimas nustotų galioti, jeigu ES taisyklės, kuriomis reglamentuojami teisės į PVM atskaitą šioje srityje apribojimai, įsigaliotų iki minėto termino. |Pasiūlymo srityje galiojančios nuostatos PVM direktyvos 176 straipsnyje nurodyta, kad Taryba nustato išlaidas, kurios negali būti įtraukiamos į PVM atskaitą. Kol tokios išlaidos nenustatytos, valstybėms narėms leidžiama toliau taikyti visas atskaitos išimtis, galiojusias 1979 m. sausio 1 d. Todėl yra kelios esamos padėties nekeitimo nuostatos, kuriomis ribojama teisė į PVM, susijusio su variklinėmis transporto priemonėmis, atskaitą. Be to, remiantis PVM direktyvos 395 straipsniu kitoms valstybėms narėms taip pat leista taikyti panašūs atskaitos apribojimai. 2004 m. Komisija pateikė pasiūlymą[2], kuriame išdėstė taisykles, pagal kurias tam tikrų rūšių išlaidoms gali būti taikomas teisės į PVM atskaitą apribojimas, tačiau Taryba dėl to pasiūlymo kol kas dar nepasiekė sutarimo. |Derėjimas su kitomis Sąjungos politikos sritimis ir tikslais Netaikoma. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |Netaikoma. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Pasiūlymu siekiama kovoti su PVM slėpimu ir supaprastinti apmokestinimo tvarką, todėl jo poveikis gali būti teigiamas. Dėl siauros leidžiančios nukrypti priemonės taikymo srities ir riboto taikymo laikotarpio, bet kuriuo atveju poveikis bus ribotas. |TEISINIAI PASIūLYMO ASPEKTAI |Siūlomų veiksmų santrauka Leidimas Italijos Respublikai toliau taikyti priemonę, kuria nukrypstama nuo PVM direktyvos, siekiant iki 40 % apriboti apmokestinamojo asmens teisę į PVM atskaitą įtraukti su variklinėmis kelių transporto priemonėmis, kai tos transporto priemonės naudojamos ne tik verslo tikslais, susijusias išlaidas. Apribojus teisę į atskaitą apmokestinamajam asmeniui nėra prievolės skaičiuoti PVM už naudojimą asmeniniais tikslais. Su visais galimais prašymais pratęsti priemonės taikymo laikotarpį turi būti pateikiama nukrypti leidžiančios priemonės taikymo ataskaita. |Teisinis pagrindas 2006 m. lapkričio 28 d. PVM direktyvos 2006/112/EB dėl pridėtinės vertės mokesčio bendros sistemos 395 straipsnis. |Subsidiarumo principas Pasiūlymas priklauso išimtinei ES institucijų kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šios (-ių) priežasties (-čių). |Šis sprendimas susijęs su valstybei narei jos pačios prašymu suteiktu leidimu ir nėra privalomas. |Atsižvelgiant į ribotą šios leidžiančios nukrypti priemonės taikymo sritį, speciali priemonė yra proporcinga siekiamam tikslui. |Pasirinkta priemonė |Siūloma priemonė – sprendimas. |Kitos priemonės būtų netinkamos dėl toliau nurodytos (-ų) priežasties (-čių). Pagal PVM direktyvos 395 straipsnį nukrypti nuo įprastinių PVM taisyklių galima tik Komisijos pasiūlymu vieningai leidus Tarybai. Tarybos įgyvendinimo sprendimas yra tinkamiausia priemonė, nes jis gali būti skirtas atskiroms valstybėms narėms. |POVEIKIS BIUDžETUI |Pasiūlymas neturi poveikio Sąjungos biudžetui. |PAPILDOMA INFORMACIJA |Persvarstymo, keitimo, laikino galiojimo sąlyga |Į pasiūlymą įtraukta persvarstymo ir laikino galiojimo sąlyga. |2010/0269 (NLE)PasiūlymasTARYBOS ĮGYVENDINIMO SPRENDIMASkuriuo iš dalies keičiamas Sprendimas 2007/441/EB, leidžiantis Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnioEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[3], ypač į jos 395 straipsnio 1 dalį,atsižvelgdama į Europos Komisijos pasiūlymą,kadangi:1.  2010 m. vasario 18 d. Komisijos generalinio sekretoriato užregistruotame rašte Italija paprašė leidimo partęsti priemonės, kuria nukrypstama nuo Direktyvos 2006/112/EB 26 straipsnio 1 dalies a punkto ir 168 straipsnio, taikymą, kad su tam tikromis variklinėmis kelių transporto priemonėmis, kurios naudojamos ne vien verslo tikslais, susijusioms išlaidoms būtų galima toliau taikyti teisės į PVM atskaitą apribojimą.2.  2010 m. liepos 13 d. raštu Komisija pranešė kitoms valstybėms narėms apie Italijos prašymą. 2010 m. liepos 15 d. raštu Komisija pranešė Italijai, kad turi visą prašymui įvertinti būtiną informaciją.3.  2007 m. birželio 18 d. Tarybos sprendimu 2007/441/EB, leidžiančiu Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio[4], Italijai suteiktas leidimas iki 40 % apriboti teisę į pridėtinės vertės mokesčio (PVM) atskaitą įtraukti su tam tikromis variklinėmis kelių transporto priemonėmis, kurios naudojamos ne vien verslo tikslais, susijusias išlaidas. Be to, sprendime 2007/441/EB nustatyta, kad transporto priemonių, kurioms pagal tą sprendimą taikomas teisės į PVM atskaitą apribojimas, naudojimas privačiais tikslais neturi būti laikomas paslaugų teikimu už atlygį. Sprendime 2007/441/EB taip pat pateiktos transporto priemonių ir išlaidų, kurioms taikomas tas sprendimas, apibrėžtys ir transporto priemonių, kurioms tas sprendimas specialiai netaikomas, sąrašas.4.  Remdamasi Sprendimo 2007/441/EB 6 straipsniu Italija Komisijai pateikė to sprendimo taikymo pirmųjų dvejų metų ataskaitą, įskaitant procentinio apribojimo peržiūrą. Iš Italijos pateiktos informacijos matyti, kad teisės į PVM atskaitą apribojimas iki 40 % vis dar atitinka esamas susijusių transporto priemonių naudojimo verslo ir ne verslo tikslais, aplinkybes. Todėl Italijai turėtų būti leidžiama toliau ribotą laikotarpį (iki 2013 m. gruodžio 31 d.) taikyti priemonę .5.  Jeigu Italija svarstytų priemonės taikymo laikotarpį dar pratęsti po 2013 m., ne vėliau nei 2013 m. balandžio 1 d. Komisijai turėtų būti pateikta nauja ataskaita ir partęsimo prašymas .6.  2004 m. spalio 29 d. Komisija priėmė Tarybos direktyvos, kuria iš dalies keičiama Direktyva 77/3888/EEB, pasiūlymą, siekiant supaprastinti su pridėtinės vertės mokesčiu susijusias prievoles[5]. Šiame sprendime numatyta leidžianti nukrypti priemonė turėtų nustoti galioti minėtos direktyvos įsigaliojimo dieną, jei ta data bus ankstesnė nei šiame sprendime numatyta galiojimo pabaigos data.7.  Leidžianti nukrypti priemonė neturi poveikio Sąjungos nuosaviems ištekliams, kuriuos sudaro surenkamas pridėtinės vertės mokestis.8.  Todėl Sprendimas 2007/441/EB turėtų būti atitinkamai iš dalies pakeistas.PRIĖMĖ ŠĮ SPRENDIMĄ:1 straipsnisSprendimas 2007/441/EB iš dalies keičiamas taip:(1) 6 straipsnis pakeičiamas taip:„6 straipsnisVisi prašymai dėl šiame sprendime numatytų priemonių taikymo laikotarpio partęsimo pateikiami Komisijai ne vėliau nei 2013 m. balandžio 1 d.Su visais prašymais dėl šių priemonių taikymo laikotarpio partęsimo pateikiama ataskaita, įskaitant teisei į PVM atskaitą įtraukti išlaidas, susijusias su variklinėmis kelių transporto priemonėmis, kurios naudojamos ne vien verslo tikslais, taikomą procentinio apribojimo peržiūrą.“(2) 7 straipsnis pakeičiamas taip:„7 straipsnisŠis sprendimas nustoja galioti tą dieną, kai įsigalioja Sąjungos taisyklės, kuriomis nustatomos su variklinėmis kelių transporto priemonėmis susijusios išlaidos, kurios negali būti įtrauktos į visą PVM atskaitą, ir ne vėliau kaip 2013 m. gruodžio 31 d.“2 straipsnisŠis sprendimas taikomas nuo 2011 m. sausio 1 d.3 straipsnisŠis sprendimas skirtas Italijos Respublikai.Priimta BriuselyjeTarybos varduPirmininkas [1] 2007 m. birželio 18 d. Tarybos sprendimas 2007/441/EB, leidžiantis Italijos Respublikai taikyti priemones, nukrypstančias nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio, OL L 165, 2007 6 27, p. 33.[2] COM (2004 m.) 728 galutinis, OL C 24, 2005 1 29, p. 10.[3] OL L 347, 2006 12 11, p. 1.[4] OL L 165, 2007 6 27, p. 33.[5] COM (2004 m.) 728 galutinis.